**STANOVISKO**

**Rada školy pri Základnej škole s materskou školou, Ulica Jána Bottu 27, Trnava**

# Vážený pán primátor,

Na základe zasadnutia Rady školy pri Základnej škole s materskou školou, Ulica Jána Bottu 27, Trnava, ktoré sa konalo 14. februára 2019 Vám predkladáme stanovisko Rady školy k navrhovaným riešeniam dočasného stravovania sa žiakov a k výstavbe novej školskej kuchyne s jedálňou.

Rada školy prerokovala návrhy zriaďovateľa na dočasné stravovanie sa žiakov. Z navrhovaných riešení **schválila návrh na vybudovanie výdajne stravy** na Strednej priemyselnej škole Trnava, Komenského 1 Trnava, so spustením prevádzky **od 1. 9. 2019.** Zároveň požadujeme zabezpečiť dozor mestskej polície na priechodoch pre chodcov.

Rada školy v súvislosti s plánovanou výstavbou novej kuchyne s jedálňou žiada:

* priebežne informovať o postupe výstavby novej kuchyne s jedálňou,
* v spolupráci mesta s vedením školy predložiť riešenie dočasného umiestnenia žiakov šiestich tried nachádzajúcich sa v južnom trakte, počas obdobia výstavby,
* predložiť všetky informácie ohľadom otvárania tried prvého ročníka v školskom roku 2019/2020.

V Trnave, dňa 14. 2. 2019

Doc. Ing. Peter Pokorný, PhD. v.r.

predseda RŠ